

**Materiál na rokovanie**

**Hospodárskej a sociálnej rady SR**

**dňa 17. 12. 2018**

**k bodu č. 6)**

**Stanovisko ZMOS k**

**Návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov**

**Všeobecne k návrhu**

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov predkladá MŠVVaŠ SR na základe Plánu legislatívnych úloh vlády SR na rok 2018.

Podľa predkladacej správy je cieľom návrhu nariadenia skvalitnenie prideľovania normatívnych príspevkov zriaďovateľom škôl a štátnych školských zariadení určených na účely osobných nákladov i prevádzkových nákladov. Navrhuje sa upraviť prideľovanie finančných prostriedkov zriaďovateľom

• škôl, v ktorých sa vzdelávanie považuje za sústavnú prípravu na povolanie, a to v súvislosti so zmenou počtu kategórií škôl a so zohľadňovaním rokov praxe pedagogických zamestnancov škôl pri prideľovaní normatívnych finančných prostriedkov na osobné náklady,

• stredných odborných škôl, ktorí zabezpečovali praktickú prípravu žiakov v strediskách praktického vyučovania a v súvislosti s ukončením krátenia finančných prostriedkov na osobné náklady na praktickú prípravu žiakov z dôvodu účasti žiakov v duálnom vzdelávaní,

• stredných športových škôl.

Materiál predpokladá pozitívny aj negatívny vplyv na rozpočet verejnej správy, nemá vplyv na podnikateľské prostredie, sociálne vplyvy, vplyvy na životné prostredie, vplyvy na informatizáciu spoločnosti a ani vplyvy na služby verejnej správy pre občana.

Návrh nariadenia je v súlade s Ústavou Slovenskej republiky, ústavnými zákonmi a inými právnymi predpismi, právne záväznými aktmi Európskej únie a medzinárodnými zmluvami, ktorými je Slovenská republika viazaná, s právom Európskej únie, ako aj v súlade s nálezmi Ústavného súdu Slovenskej republiky.

V rámci medzirezortného pripomienkového konania bolo k návrhu vznesených 20 pripomienok z toho 5 zásadných.

Návrh nariadenia sa na rokovanie predkladá **bez rozporov.**

**Pripomienky k návrhu:**

ZMOS v rámci medzirezortného pripomienkového konania **neuplatnil pripomienku** k predmetnému návrhu nariadenia.

**Záver:**

ZMOS navrhuje, aby HSR SR **odporučila** vláde Slovenskej republiky predložený návrh na ďalšie legislatívne konanie.

 **Michal Sýkora**

 **predseda ZMOS**